钦定古今图书集成/明伦汇编/氏族典/第619卷 > 《郑樵通志》 > 乞伏国仁
## 钦定古今图书集成/明伦汇编/氏族典/第619卷 > 《郑樵通志》 > 乞伏国仁

按《晋书乞伏国仁载记》，“司繁卒，国仁代镇。会国仁叔
父步颓叛，坚遣国仁讨之。步颓迎国仁，招集诸部，有
不附者，讨而并之。及坚为姚苌所杀，国仁以孝武太
元十年自称大都督、大将军、大单于，领秦河二州牧，
建元曰建义。以其弟干归为上将军，置武城、武阳、安
固、武始、汉阳、天水、略阳、漒川、甘松、匡朋、白马、苑川十
二郡，筑勇士城以居之。”明年，南安、祕宜及诸羌来击
国仁，苻登遣使者署国仁使持节、大都督、都督杂夷
诸军事、大将军、大单于、苑川王。国仁率骑三万，袭鲜
卑大人密贵裕、苟提伦等三部于六泉、高平。鲜卑没
奕于《金熙》连兵来袭，相遇于渴浑川，大战败之，斩级
三千，获马五千匹。没奕于及熙奔还，三部震惧，率众
迎降。署密贵建义将军、六泉侯，裕苟建忠将军、兰泉
侯。太元十三年，国仁死，在位四年，伪谥宣烈王，庙号
“烈祖。”